‘కబాలి’ తరువాత పా.రంజిత్ - రజనీకాంత్ కాంబినేషన్లో తెరకెక్కనున్న కొత్త చిత్రం కార్మికుల దినోత్సవం రోజున ప్రారంభించే సూచనలు కన్పిస్తున్నాయి. ఇది రజనీకాంత్ 161వ చిత్రం కాగా, ఆయన అల్లుడు ధనుష్ నిర్మిస్తున్నారు. తమిళం, తెలుగు, హిందీ భాషల్లో ఒకేసారి తెరకెక్కించనుండడంతో మూడు భాషల్లోను పాపులారిటీ కలిగిన నటీనటులు, సాంకేతిక నిపుణుల్ని ఎంపిక చేస్తున్నారు. రజనీకి జోడీగా బాలీవుడ్ తారను ఎంపిక చేసే పనిలో ఉన్నారు. ఇదిలా ఉండగా, ఈ చిత్రం కథ గురించి కోలీవుడ్లో రకరకాల ఊహాగానాలు వస్తున్నాయి. ‘కబాలి’లో మలేషియా తమిళుల గురించి చూపించిన పా.రంజిత్ ఈసారి ముంబై డాన్ షాజి మస్తాన్ పాత్రలో రజనీకాంత్ ను చూపించబోతున్నట్టు సమాచారం. తమిళుడైన మస్తాన్ చిన్న వయసులోనే ఉపాధి కోసం ముంబైకి వెళ్లి అక్కడ మాఫియా గ్యాంగ్లో చేరి డాన్గా మారారు. అతని కథనే రంజిత్ సినిమాగా తీయబోతున్నాడని కోలీవుడ్ టాక్.
‘kabali’ taruvaata paa.ranjit - rajanikant combinationlo terakekkanunna kotta chitram kaarmikula dinotsavam rojuna praarambhinche suuchanalu kanpistunnaayi. idhi rajanikant 161va chitram kaga, aayana alludu dhanush nirmistunnaaru. tamilam, telugu, hindi bhaashallo okesari terakekkinchanundadamtho moodu bhaashallonu papularity kaligina nateenatulu, saanketika nipunulni empika chestunnaru. rajaneeki jodiigaa balivud taaranu empika chese panilo unnaaru. idila undagaa, ee chitram katha gurinchi kolivudlo rakarakaala oohaagaanaalu vastunnaayi. ‘kabali’loo maleshia tamilula gurinchi chuupinchina paa.ranjit eesaari mumbai dan shaji mastan paatralo rajanikant nu choopinchabotunnattu samacharam. tamiludaina mastan chinna vayasulone upaadhi kosam mumbaiki velli akkada mafia gyanglo cheri danga maaraaru. athani kathane ranjit sinimaga teeyabotunnaadani kolivud tack.